text: – Прекарваш доста време в залата. Освен чисто физическото натоварване усещаш ли психическо изтощаване в определени моменти?
  – Да, при нас даже не е толкова голямо физическото натоварване, колкото психическото. Активните тренировки са по два часа сутрин и следобед. През останалото време е много тежко, защото се прави едно и също, тренират се много елементи и това еднообразие те потиска повече психически, а не толкова физически.
  – Да. Всичко трябва да се прави с любов, иначе няма смисъл. Обичам това, което правя, и се наслаждавам, докато мога.
  – Трудолюбието. Важното е да си постоянен, когато работиш и се трудиш много, всичко се нарежда. Когато работиш много за едно нещо – дали гъвкавост, даден елемент или каквото и да било, няма как да не го направиш. Така е не само в гимнастиката, а и във всеки спорт.
  – Мисля че нямам конкретен любим уред. Може би зависи от композицията, която сме направили. През 2017 г. имах предпочитание да играя с топка – виждах, че и хората най-много харесват това съчетание и някак си това ме караше да се чувствам добре, исках да го играя навсякъде.